ডাইয়্যান ফশি
ডাইয়্যান ফশি (/daɪˈæn ˈfɒsi/; জানুয়ারি ১৬, ১৯৩২ - আনুমানিক ডিসেম্বর ২৬, ১৯৮৫) ছিলেন একজন মার্কিন প্রাণিবিদ। তিনি ১৯৩২ সালে জন্মগ্রহণ করেন। দীর্ঘ ১৮ বছর ধরে গোরিলাদের উপর এক বিস্তর গবেষণা পরিচালনা করেছিলেন। 'গেরিলা ইন দ্য মিস্ট' তার গরিলা সংক্রান্ত গবেষণাগ্রন্থ। তিনি রুয়ান্ডায় গরিলা সহ প্রাণী বৈচিত্র্য নিয়ে কাজ করেন; যা ওআরটিপিএন (রোয়ান্ডা ন্যাশনাল পার্ক সিস্টেম) এর বিভিন্ন নথিপত্রে পাওয়া গেছে। তিনি কুরিয়ার জার্নালসহ বিভিন্ন সায়েন্টিফিক জার্নালে তার ভ্রমণ ও গবেষণার বিষয় প্রকাশ করেন। তিনি ব্যক্তিগত জীবনে জেন গুডউইল, লুইস লিকি ও জর্জ স্কেলার দ্বারা প্রভাবিত হয়েছিলেন। তিনি তার শিক্ষাজীবনে সেন জোস স্টেট বিশ্ববিদ্যালয় থেকে ১৯৫৪ সালে কর্ম চিকিৎসার উপর বিএ এবং ১৯৭৪ সালে ক্যামব্রিজ বিশ্ববিদ্যালয় থেকে জীববিজ্ঞানে পিএইচডি ডিগ্রি অর্জন করেন। তিনি ১৯৮৫ সালের ২৬ শে ডিসেম্বর রুয়ান্ডার ভিরুঙ্গা মাউন্টেইনে আততায়ীদের হাতে মর্মান্তিকভাবে নিহত হন।